Kasumlikkus jätab soovida. Puidu- ja paberitööstuse parimate ettevõtete keskmine kapitali rentaablus (ROCE) oli juba majanduskriisi-eelsetel aastatel vaid umbes 5%, mis on kaks korda vähem sellest, milleks tööstusharul analüütikute hinnangul  potentsiaali on. Ja masu vähendas sedagi rentaablust omakorda poole võrra. Nõrk kasumlikkus muudab omakorda uute tehnoloogiate rakendamiseks vajalike investeeringute tegemise keeruliseks. Samas 2011 aasta tõotab Eesti puidutööstuses kujuneda üsnagi investeeringuterohkeks aastaks - nii mitmedki ettevõtted on teatanud olulistest investeeringutest nii efektiivsuse tõstmiseks kui ka tootmise laiendamiseks.